b"\n_START_ARTICLE_\nSalapi\n_START_PARAGRAPH_\nAng salapi o pera ay kahit anong pangkalakalang bagay o kaparaanan, na maaaring sa anyo ng papel (bill), barya o sinsilyo (coins, token), bono (bond), utang o kredito (credit) atbp. Ito ay nagpapanatili ng halaga ng bagay o serbisyong nauugnay o nailaan para rito. Ang halaga ng pera (sa kaniyang iba't ibang kaparaanan) ay tumataas (deflation) at bumababa (inflation)._NEWLINE_Ang mga perang tinatawag na commodity o pangkalakal o may pakinabang ay ang unang uri ng pera. Sa sistemang ito, ang mga bagay-bagay ay ipinagpapalit o ibinabarter: katulad ng asin bilang kapalit ng bigas, pilak bilang kapalit ng serbisyo, o maging prutas kapalit ng kung ano pang ibang bagay."